Ssente zino bw’oba ozigabanyizza mu basomesa ba pulayimale wano zisasula abawera 400, omwezi, ate nga bw’oba wa kuzimbamu nnyumba eya bulijjo ogimaliriza n’oteekamu ne tayiro ez’ebbeeyi eya layisi n’osulira ddala nga muloodi.
Nnakyala ono ekkooti eno yagyesuulidde wiiki ewedde bwe yabadde ku mukolo ogumu ne bba Trump gwe yabaddeko era bakira abamukubako eriiso bamutenda kumanya kwambala ebimunyumira ate nga tebisangikasangika.
Ekkooti eno eriko ebimuli ebitungiddwa mu ngoye eza langi ez’enjawulo era nga yakoleddwa aba Dolce and Gabana, abavunaanyizibwa okumwambaza.
Abageraageranga ebyenfuna mu Amerika bagamba nti ssente ezigula ekkooti eno ze zifunibwa amaka aga bulijjo mu Amerika okukola ku byetaago byabwe eby’omwaka.
Melania yali mwolesi wa misono era eno Trump gye yamulabira n’amukuba embaga era alina amaduuka agayiiya emisono ag’enjawulo mu Amerika n’amawanga amalala, ensonga ezikwata ku byokwambala n’okwewunda abitegeera nnyo.
lug_Latn lug_Latn lug_Latn lug_Latn lug_Latn